# Rakennusvalvonnan palvelutaksa

## Soveltamisala

Tämän taksan mukaisesti peritään maksut jäljempänä mainituista toimenpiteistä ja tehtävistä, jotka eivät liity rakennuslainsäädännön tarkoittamaan luvanvaraiseen rakentamiseen. Maksut peritään Lahden kaupungin rakennusvalvonnan arkisto- ja rekisteripalveluista. Taksan soveltaminen edellyttää, että toimenpiteet ja tehtävät suoritetaan asiakkaan pyynnöstä tai että ne perustuvat asiakkaan ja kaupungin välillä tehtyyn sopimukseen tai vastaavaan toimeksiantoon.

## Asiakirjojen toimittaminen

Asiakirjat toimitetaan sähköisinä tiedostoina asiakkaan ilmoittamaan sähköpostiosoitteeseen. Paperikopioita ei toimiteta.

## Perittävät maksut

Tämän taksan mukaiset maksut sisältävät laskutushetkellä voimassa olevan arvonlisäveron.

|  |  |
| --- | --- |
| Sähköisen itsepalvelun (e-Kauppa) kautta ladattavat lupakuvat | 6,00 €/kpl |
| Tilausten perusteella toimitettavat valmiiksi sähköisessä muodossa olevat dokumentit | 19,00 €/kpl |
| Tilausten perusteella toimitettavat sähköiseen tiedostomuotoon muunnettavat dokumentit | 26,00 €/kpl |
| Paperiarkistosta asiakirjojen nouto katsottavaksi | 26,00 €/kohde |
| Laajemmat selvitykset, arkistopalvelut, katselmus- ja rakennusvaihetodistukset, rasitetietojen kerääminen | Perusmaksu 26,00 €Lisäksi 130,00 €/tunti,minimiveloitus 1 tunti |
| Rakennuspaikan nykytilaote (rakennuspaikan rakennusoikeuden määrään ja käyttöön liittyvä raportti järjestelmästä saatavien tietojen pohjalta) | 52,00 €/rakennuspaikka |
| Rakennus- ja huoneistotiedot | 39,00 €/rakennus |
| Huoneistopohja yksittäisestä huoneistosta | 39,00 €/huoneisto |

## Palvelutaksan hyväksyminen

Rakennus- ja ympäristölupalautakunta on hyväksynyt tämän palvelutaksan 14.3.2023.
Taksa tulee voimaan 1.4.2023 alkaen.